Эллен Гульбрансон

Эллен Гульбрансон(, тумыштан Нордгрен; 4 март 1863 ел — 2 гыйнвар 1947 ел) — Швециянең опера җырчысы (драматик сопрано). Аның киң диапазонлы көчле драматик тавышы Рихард Вагнерның әсәрләренә туры килә. Икенче буын Байройт җырчылары арасында ул төп фигура була. XX гасыр башында аның тавышының Edison Records һәм Pathé Records өчен яздырылган берничә акустик язмасы сакланган. 1911 елда король Казанышлар Медале белән бүләкләнә.

 Биографиясе 
1863 елның 4 мартында Стокгольмда туган. Башта Стокгольм консерваториясендә Джулиус Гюнтер җитәкчелегендә, ә аннары Парижда Эллен Кеннет һәм билгеле педагог Матильда Маркезида укыйГульбрансон Эллен // Музыкальная энциклопедия. Т. 2 (1974). Гондольера — Корсов. Соңыннан шулай ук аның кызы да Бланш Маркезида укый. Бланш Маркези Гульбрансон тавышының иң югары ноталарын ныгыта һәм аның тавышы меццо-сопранодан драматик сопранога үзгәрә.

Гульбрансон 1886 елда Стокгольмда концертта беренче чыгышын ясый. 1889 елда Стокгольм опера сәхнәсендә Джузеппе Вердиның «Аида» операсында Амнерис ролендә янә чыгыш ясый. Бу чыгышыннан соң Швед короле операсы труппасына кабул ителә һәм тиздән солисткага әверелә. 1898 елда ул Брунгильда һәм Ортруданың Вагнер партияләрен башкара. Гульбрансон бу героиняларны уйнауда камилләшүен дәвам итә. Шулай ук «Парсифалдә» Кундри һәм «Тристан һәм Изольдада» Изольда партияләрен башкаруда уңыш казана.

1896 елда ул беренче тапкыр Байрёйт фестивалендә катнаша, анда Брунгильда партиясен башкара. Бу чыгышы Гульбрансонга дөнья күләмендә танылу китерә, һәм ул Байройтта 1914 елга кадәр ел саен җырлавын дәвам итә. Концерт һәм опера җырчысы буларак гастрольләрдә йөри, Берлинда, Парижда, Амстердамда, Лондонда, Мәскәүдә чыгыш ясый.

1915 елда сәхнәдән киткәннән соң ул җыр укытучысы булып эшли. 1923 елдан Осло шәһәрендә укыта, Норвегия гражданлыгын ала. Аның иң билгеле укучыларының берсе — Эйде Норена. Гульбрансон 83 яшендә Осло шәһәрендә вафат була. Вестре Гравлюнд зиратында җирләнгән.

 Гаиләсе 
Эллен Гульбрансонның ире генерал-полковник Ханс Питер Френсис Гульбрансон, аларның кызы малкуар Ульф Стиренга кияүгә чыга.

 Искәрмәләр 

Төркем:1947 елда вафатлар
Төркем:2 гыйнвар көнне вафатлар
Төркем:1863 елда туганнар
Төркем:4 март көнне туганнар
Төркем:Әлифба буенча шәхесләр
Төркем:Әлифба буенча музыкантлар
Төркем:Стокһольмда туганнар